Eerste liefde | Rachelle Du Bois
Tag Archive | Eerste liefde
Om ‘n volledige boek te skryf en te voltooi is soos om hoog in die takke te raak. Ek moet erken dat ek bietjie so voel. Hoog in die takke. Maar ek het niks gedrink nie. Ek het net die tweede boek in die Fynbos-reeks voltooi. Twee weke en heerlike ure se skryf het my van 14 Julie af – die dag toe ek vir Kwiksilwer (Boek 1 Fynbos-reeks) op Amazon.com gepubliseer het – tot nou, 31 Julie 2016 om 6:30 by die einde gebring van Tuiste vir my Hart, die tweede boek in die reeks.
Ek mag seker maar ‘n glasie klink op hierdie Sondagaand, op hierdie storie wat nou wag vir die mes van die redakteur. Daar’s nog baie werk voor, maar nou gaan ek eers rus en die manuskrip ook sodat ek met vars oë en skerp skêr kan inklim om hom te slyp en te poleer tot hy blink.
This entry was posted on July 31, 2016, in Lewe, Romanse and tagged afrikaans, Afrikaanse eboek, Afrikaanse Liefdesverhale, betowering, boeke, e-boek, e-boeke, Eerste liefde, energie, fluistering, groei, hart, hartstog, liefde, liefdesverhale, misverstand, mooi, nuwe e-boek, passie, Rachelle du Bois, romanse, stilte, stories, vreugde, wysheid.	Leave a comment
Kwiksilwer – die begin en die einde
Ek het die laaste punt aan die einde van die laaste sin in die laaste paragraaf van Kwiksilwer met groot genoegdoening getik. Hoe heerlik om ŉ storie op jou rekenaarskerm te sien vorm aanneem. Hier sien ek met my eie oë hoe iets uit niets te voorskyn kom vanuit my verbeelding tot op my rekenaarskerm. ŉ Storie materialiseer en word ŉ boek – gedruk of andersins. Letterlik uit die niet. Wonderlik, is dit nie?
Kwiksilwer is klaar geskryf en ek het reeds begin met die redigering en die proeflees van die manuskrip.
Die storie vir Kwiksilwer, die eerste boek in die Fynbos-reeks, het na my toe gekom in ŉ droom. Die onderwerp vir ŉ storie kom gewoonlik self by my aan voor ek nog die vorige boek voltooi het en hier was dit nie anders nie. Ek wou hier ŉ verhaal skryf oor ŉ moderne jong vrou wat reeds stewig in haar beroep gevestig is. Die eise wat die beroepswêreld aan enige werkende vrou stel is die kern van die storie. Die rol van sosiale druk, die verwagtinge van familie en vriende, en die eise wat vroue aan hulself stel word hier uitgelig. Die fyn voetwerk om ook plek te vind vir die liefde, romanse en die gesin is ŉ wesenlike vraag waarop elke vrou haar eie antwoord moet vind.
Dis die verhaal van Theana Britz. Ek glo jy sal die storie geniet en dat dit vir jou iewers ŉ deur sal oopmaak na ŉ skrefie lig.
Geniet die reis. Ek het dit net vir jou geskryf.
This entry was posted on July 8, 2016, in Lewe, Romanse, Wysheid and tagged afrikaans, Afrikaanse eboek, Afrikaanse Liefdesverhale, Amazon.com, betowering, boeke, Diep, dink, e-boek, e-boeke, eboeke, Eerste liefde, energie, fluistering, gedagtes, groei, hart, hartstog, liefde, liefdesverhale, misverstand, nuwe e-boek, passie, romanse, stilte, stories, vreugde, wysheid.	Leave a comment
My nuutste poging: Kwiksilwer
Die eerste ses hoofstukke van KWIKSILWER is geskryf en ek wou vanoggend wegval met groot spoed en inspirasie. Dit was tot ek voor ‘n storie knoop te staan gekom het. Nou moet ek eers die skryf los en die dinkproses aan die gang kry. Iemand het so oulik vertel van “the boys in the basement.” Dis nou daai outjies in jou onderbewussyn. Hulle moet nou kans gegee word om vorendag te kom met ‘n oplossing. En moenie dink jy kan hulle in ‘n blik druk en aanjaag nie. O, nee. Hulle moet… kans gegee word om vergadering te hou en opsies te bespreek; hulle moet die probleem oplos en die volgende scenario fyn uitwerk. Dan moet hulle die storie vorentoe vat. Intussen wag ek geduldig, staar nikssiende na die toetsbord, drink koffie, eet sjokolade, trek my deurmekaar hare nog meer regop en sug diep en onophoudelik. My huismense se reaksie? Hulle kyk my vreemd aan en wys met hul vingers in sirkels langs hul kop.
Ek het my maar besig gehou met die ontwerp van my KWIKSILWER se voorblad.
This entry was posted on May 25, 2016, in Lewe, Romanse, Wysheid and tagged afrikaans, Afrikaanse eboek, Afrikaanse Liefdesverhale, betowering, boeke, Diep, e-boeke in Afrikaans, Eerste liefde, energie, hart, hartstog, liefde, Ligte Afrikaanse leesstof, mooi, nuwe e-boek, passie, Rachelle du Bois, romanse, stories, wysheid.	Leave a comment